
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 30C/90/2024 6124259706 19. 11. 2024 JUDr. Martina Ľachová ECLI:SK:OSGA:2024:6124259706.3
Rozsudok pre zmeškanie Okresný súd Galanta sudkyňou JUDr. Martinou Ľachovou v spore žalobcu: Slovenská komora medicínsko-technických pracovníkov, so sídlom Karpatské námestie 10A, Bratislava, IČO 42 140 251, zast.: UHRINČAŤ - VAJDA s.r.o., so Rybné námestie 1, Bratislava, proti žalovanej: A. B., nar. X.X.XXXX, bytom C. XXX/XX, D., o zaplatenie 139,- eur s prísl., takto rozhodol: I. Žalovaná je povinná zaplatiť žalobcovi sumu 139,- eur s úrokom z omeškania vo výške 7,5% ročne zo sumy 15,- eur od 1.2.2023 do zaplatenia, s úrokom z omeškania vo výške 5% ročne zo sumy 15,- eur od 1.2.2022 do zaplatenia, zo sumy 15,- eur od 1.2.2021 do zaplatenia, zo sumy 15,- eur od 1.2.2020 do zaplatenia, zo sumy 15,- eur od 1.2.2019 do zaplatenia, zo sumy 15,- eur od 1.2.2018 do zaplatenia, zo sumy 10,- eur od 1.12.2017 do zaplatenia, zo sumy 15,- eur od 1.2.2017 do zaplatenia, s úrokom z omeškania vo výške 5,05% ročne zo sumy 15,- eur od 1.2.2016 do zaplatenia, zo sumy 5,- eur od 1.2.2015 do zaplatenia, s úrokom z omeškania vo výške 5,25% ročne zo sumy 4,- eurá od 1.2.2014 do zaplatenia, náklady spojené s uplatnením pohľadávky 1,80 eur, do troch dní od právoplatnosti tohto rozsudku. II. Žalobca má voči žalovanej nárok na náhradu trov konania v rozsahu 100%. odôvodnenie: 1. Odôvodnenie rozsudku pre zmeškanie žalovaného obsahuje stručnú identifikáciu procesného nároku a právny dôvod vydania rozsudku pre zmeškanie (§ 275 C.s.p.). 2. Súd môže aj bez nariadenia pojednávania rozhodnúť o žalobe podľa § 137 písm. a) rozsudkom pre zmeškanie, ktorým žalobe vyhovie, ak a) uznesením uložil žalovanému povinnosť v určenej lehote písomne vyjadriť sa k žalobe a v tomto svojom vyjadrení uviesť rozhodujúce skutočnosti na svoju obranu, pripojiť listiny, na ktoré sa odvoláva, a označiť dôkazy na preukázanie svojich tvrdení a žalovaný túto povinnosť bez vážneho dôvodu nesplnil, b) v uznesení podľa písmena a) poučil žalovaného o následkoch nesplnenia takto uloženej povinnosti vrátane možnosti vydania rozsudku pre zmeškanie a c) doručil uznesenie podľa písmena a) žalovanému do vlastných rúk (§ 273 C.s.p.). 3. Žalobca sa na základe skutočností uvedených v žalobe doručenej upomínaciemu súdu dňa 22.3.2024 domáhal vydania rozhodnutia, ktorým by súd uložil žalovanej povinnosť zaplatiť žalobcovi sumu 139,eur s prísl. titulom poplatkov a členských príspevkov a náhradu trov konania. 4. Uznesením č. k. 30C/90/2024-53 zo dňa 5.9.2024 súd uložil žalovanej, aby sa v lehote 15 dní k žalobe písomne vyjadrila a ak uplatnený nárok v celom rozsahu neuznáva, aby uviedla vo vyjadrení rozhodujúce skutočnosti na svoju obranu, pripojila listiny, na ktoré sa odvoláva, a označil dôkazy na preukázanie svojich tvrdení. Zároveň bola poučená o následkoch nesplnenia takto uloženej povinnosti vrátane
možnosti vydania rozsudku pre zmeškanie. Uznesenie spolu so žalobou a prílohami bolo žalovanej doručené dňa 10.10.2024. Žalovaná sa k žalobe žiadnym spôsobom nevyjadrila. 5. Vzhľadom na splnenie zákonom stanovených podmienok súd žalobe žalobcu vyhovel rozsudkom pre zmeškanie žalovanej bez nariadenia pojednávania. 6. Týmto rozhodnutím sa konanie končí, a preto súd rozhodol postupom podľa ust. § 262 ods. 1 C.s.p. aj o nároku na náhradu trov konania. Žalobca má voči žalovanej podľa ust. § 255 ods. 1 C.s.p. nárok na náhradu trov konania (preukázané, odôvodnené a účelne vynaložené výdavky), keďže bol v spore v celom rozsahu úspešný a neboli tu dané žiadne dôvody hodné osobitného zreteľa, ktoré by odôvodňovali výnimočne mu náhradu trov konania nepriznať, ani ich strany netvrdili (§ 257 C.s.p.). O výške trov konania bude rozhodnuté po právoplatnosti tohto rozsudku samostatným uznesením, ktoré vydá súdny úradník (§ 262 ods. 2 C.s.p.). Poučenie: Proti tomuto rozsudku odvolanie nie je prípustné okrem prípadov odvolania podaného z dôvodu, že neboli splnené podmienky na vydanie takého rozhodnutia (§ 356 písm. b) C.s.p.). Za splnenia vyššie uvedených podmienok prípustnosti odvolania a proti výroku o trovách konania môže odvolanie podať strana, v neprospech ktorej bolo rozhodnutie vydané, a to v lehote 15 dní od jeho doručenia na Okresnom súde Galanta. V odvolaní sa popri všeobecných náležitostiach podania (označenie súdu, ktorému je určené, kto ho robí, ktorej veci sa týka, čo sa ním sleduje, spisová značka konania, podpis) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie len proti odôvodneniu rozhodnutia nie je prípustné. Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa z. č. 233/1995 Z. z. o exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov. Ak žalovaná z ospravedlniteľných dôvodov zmeškala lehotu na podanie vyjadrenia podľa § 273 písm. a) C.s.p., môže podať návrh na zrušenie rozsudku pre zmeškanie spolu s vyjadrením. Ak súd, ktorý rozsudok pre zmeškanie vydal, návrhu vyhovie, rozsudok pre zmeškanie uznesením zruší a začne vo veci opäť konať. Návrh môže žalovaná podať do 15 dní odkedy sa o rozsudku pre zmeškanie dozvedela.

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2024:6124259706.3 (dáta aktuálne k 12. 11. 2026). Záväzné je znenie zverejnené súdom.




